Avis juridique important

|

32002D0085

2002/85/EF: Rådets afgørelse af 28. januar 2002 om de principper, prioriteter, mellemliggende mål og betingelser, der skal indgå i tiltrædelsespartnerskabet med Den Tjekkiske Republik

EF-Tidende nr. L 044 af 14/02/2002 s. 0020 - 0028

Rådets afgørelseaf 28. januar 2002om de principper, prioriteter, mellemliggende mål og betingelser, der skal indgå i tiltrædelsespartnerskabet med Den Tjekkiske Republik(2002/85/EF)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EF) nr. 622/98 af 16. marts 1998 om bistand som led i førtiltrædelsesstrategien til de stater, der har ansøgt om tiltrædelse af Den Europæiske Union, og navnlig om etablering af tiltrædelsespartnerskaber(1), særlig artikel 2,under henvisning til forslag fra Kommissionen, ogud fra følgende betragtninger:(1) Det Europæiske Råd i Luxembourg udtalte, at tiltrædelsespartnerskabet er et nyt instrument, som udgør hovedaksen i den styrkede førtiltrædelsesstrategi.(2) I forordning (EF) nr. 622/98 fastlægges det, at Rådet med kvalificeret flertal på forslag af Kommissionen træffer afgørelse om de principper, prioriteter, mellemliggende mål og betingelser, der skal indgå i hvert tiltrædelsespartnerskab, og som forelægges hver ansøgerstat, samt om senere væsentlige tilpasninger heraf.(3) Fællesskabets bistand er betinget af, at en række væsentlige elementer iagttages, herunder navnlig overholdelse af de forpligtelser, der følger af Europaaftalerne, og at der gøres fremskridt i retning af opfyldelse af Københavnskriterierne. Hvis et væsentligt element ikke er til stede, kan Rådet med kvalificeret flertal på forslag af Kommissionen træffe passende foranstaltninger med hensyn til enhver form for førtiltrædelsesbistand.(4) Det Europæiske Råd i Luxembourg besluttede, at gennemførelsen af tiltrædelsespartnerskabet og fremskridtene med overtagelsen af regelværket skal gennemgås i Europaaftalens organer.(5) Der gives i Kommissionens periodiske rapport fra 2001 en objektiv analyse af Den Tjekkiske Republiks (Tjekkiets) forberedelser til medlemskab og indkredses en række prioriterede områder, hvor der skal gøres en yderligere indsats.(6) Tjekkiet bør for at forberede sig til medlemskab fortsat ajourføre sit nationale program for overtagelsen af regelværket; dette program bør indeholde en tidsplan for virkeliggørelsen af de prioriteter og mellemliggende mål, der er fastlagt i tiltrædelsespartnerskabet.(7) Tjekkiet vil skulle sikre, at de relevante retlige og administrative strukturer til programmering, koordination, forvaltning, kontrol og evaluering af EF-førtiltrædelsesmidlerne er på plads -TRUFFET FØLGENDE AFGØRELSE:Artikel 1I overensstemmelse med artikel 2 i forordning (EF) nr. 622/98 er de principper, prioriteter, mellemliggende mål og betingelser, der skal gælde for tiltrædelsespartnerskabet for Tjekkiet, fastlagt i bilaget hertil, som udgør en integrerende del af denne afgørelse.Artikel 2Gennemførelsen af tiltrædelsespartnerskabet gennemgås i Europaaftalens organer og gennem de relevante organer i Rådet, som Kommissionen regelmæssigt skal aflægge rapport til.Artikel 3Denne afgørelse får virkning på tredjedagen efter offentliggørelsen i De Europæiske Fællesskabers Tidende.Udfærdiget i Bruxelles, den 28. januar 2002.På Rådets vegneJ. Piqué i CampsFormand(1) EFT L 85 af 20.3.1998, s. 1.BILAG1. IndledningPå sit møde i Luxembourg i december 1997 besluttede Det Europæiske Råd, at tiltrædelsespartnerskabet skulle udgøre hovedaksen i den styrkede førtiltrædelsesstrategi, idet det danner en samlet ramme om alle former for bistand til ansøgerlandene. På den måde målretter Fællesskabet sin bistand efter de enkelte ansøgerlandes specifikke behov, således at der ydes støtte til at løse særlige problemer med henblik på tiltrædelse.Der blev truffet afgørelse om det første tiltrædelsespartnerskab for Den Tjekkiske Republik (Tjekkiet) i marts 1998. I overensstemmelse med bestemmelserne i forordning (EF) nr. 622/98 (artikel 2) blev tiltrædelsespartnerskabet revideret en første gang i december 1999, således at der blev taget hensyn til den videre udvikling i Tjekkiet. Denne revision er baseret på et forslag fra Kommissionen efter konsultation med Tjekkiet og bygger på analysen i Kommissionens periodiske rapport fra 2001 om Tjekkiets fremskridt mod tiltrædelse.2. MålFormålet med tiltrædelsespartnerskabet er inden for en enkelt ramme at fastlægge de prioriterede områder for den yderligere indsats, der er identificeret i Kommissionens periodiske rapport fra 2001 om Tjekkiets fremskridt mod medlemskab af Unionen, tillige med de finansielle midler til at hjælpe Tjekkiet med at realisere disse prioriteter samt vilkårene for bistanden. Tiltrædelsespartnerskabet danner grundlag for en række policy-instrumenter, som vil blive benyttet til at hjælpe ansøgerlandene i deres forberedelser til medlemskab. De omfatter bl.a. det reviderede nationale program for overtagelsen af regelværket, der er udarbejdet af Tjekkiet, finanstilsynsproceduren forud for tiltrædelse, det økonomiske førtiltrædelsesprogram, førtiltrædelsespagten om organiseret kriminalitet samt de nationale udviklingsplaner, planerne for udvikling af landdistrikter, en national beskæftigelsesstrategi i overensstemmelse med Den Europæiske Beskæftigelsesstrategi og andre sektorspecifikke planer, der kræves for deltagelse i strukturfondene efter medlemskab og for gennemførelse af ISPA og SAPARD før tiltrædelsen. Hvert af disse instrumenter er af forskellig art og forberedes og implementeres efter specifikke procedurer og kan støttes med førtiltrædelsesbistand. De udgør ikke en integrerende del af partnerskabet, men de prioriteter, de indeholder, vil være forenelige med det.3. PrincipperDe vigtigste prioriterede områder, der er indkredset for hvert ansøgerland, vedrører dets evne til at påtage sig forpligtelserne til at opfylde Københavnskriterierne, ifølge hvilke det for medlemskab kræves, at:- ansøgerlandet skal have oprettet stabile institutioner, der kan garantere demokratiet, retsstaten, menneskerettighederne og respekten for og beskyttelsen af mindretal- ansøgerlandet skal have en fungerende markedsøkonomi og være i stand til at modstå konkurrencepresset og markedskræfterne i Unionen- ansøgerlandet skal være i stand til at påtage sig forpligtelserne ved medlemskab og bl.a. tilslutte sig målene for politisk, økonomisk og monetær union.På sit møde i Madrid i 1995 understregede Det Europæiske Råd, at ansøgerlandene skulle tilpasse deres administrative strukturer for at sikre en harmonisk anvendelse af Fællesskabets politikker efter tiltrædelsen, og i Luxembourg i 1997 fremhævede det, at omsætning af Fællesskabets regelværk i national lovgivning var en nødvendig, men ikke i sig selv tilstrækkelig betingelse; det er også nødvendigt at sikre, at det faktisk anvendes. På Det Europæiske Råds møder i Feira og Göteborg i henholdsvis 2000 og 2001 blev det bekræftet, at det var af afgørende betydning, at ansøgerlandene var i stand til at gennemføre og håndhæve regelværket, og at dette krævede en væsentlig indsats fra ansøgerlandenes side med hensyn til at styrke de administrative og retlige strukturer.4. Prioriteter og mellemliggende målI Kommissionens periodiske rapporter understreges det foruden de fremskridt, der allerede er gjort, hvilken indsats ansøgerlandene endnu skal gøre på visse områder for at forberede sig på tiltrædelse. Dette betyder, at prioriteterne skal fordeles på mellemliggende stadier, hvert med præcise mål, som skal fastlægges i samarbejde med de berørte stater, og hvis indfrielse vil være betingende for omfanget af den bevilgede bistand og fremskridtene i igangværende forhandlinger med Tjekkiet. De prioriteter, der er opført i det reviderede tiltrædelsespartnerskab, er blevet udvalgt på det grundlag, at det er realistisk at forvente, at Tjekkiet kan indfri dem fuldt ud eller sikre en væsentlig udvikling i løbet af de næste to år (2002-2003). Blandt de angivne prioriteter er de anliggender, der kræver en særlig hurtig indsats, blevet fremhævet som sådan. Fremskridtene med realiseringen af prioriteterne i tiltrædelsespartnerskabet for 1999 er vurderet i den periodiske rapport fra 2001. Denne vurdering ligger til grund for prioriteterne for det aktuelle partnerskab.Tjekkiet forelagde den 25. juni 2001 en revideret version af det nationale program for overtagelsen af regelværket (NPAA). NPAA indeholder en tidsplan for virkeliggørelsen af prioriteterne og de mellemliggende mål, som er baseret på tiltrædelsespartnerskabet for 1999, med angivelse af de fornødne administrative strukturer og finansielle ressourcer.I tiltrædelsespartnerskabet angives de prioriterede indsatsområder for Tjekkiets forberedelser til medlemskab. Tjekkiet vil ikke desto mindre skulle tage fat om alle de punkter, der er indkredset i den periodiske rapport fra 2001. Det er også vigtigt, at Tjekkiet opfylder forpligtelserne med hensyn til tilnærmelse af lovgivning og gennemførelse af regelværket i henhold til de forpligtelser, der er indgået i Europaaftalen og inden for rammerne af forhandlingsprocessen. Det skal nævnes, at indarbejdningen af regelværket i lovgivningen ikke i sig selv er tilstrækkeligt; det er også nødvendigt at sikre, at det faktisk anvendes efter samme standarder som dem, der gælder i EU. På alle nedenfor anførte områder er det nødvendigt med en troværdig og effektiv implementering og håndhævelse af regelværket.På grundlag af analysen i Kommissionens periodiske rapport fra 2001 er der indkredset følgende prioriteter og mellemliggende mål for Tjekkiet. Disse prioriteter er opstillet i overensstemmelse med strukturen i den periodiske rapport(1).Politiske kriterierDemokrati og retsstatsforhold- Behov for særlig hurtig indsats: fuldføre reformen af den offentlige forvaltning på nationalt plan med et lovgrundlag, som kan garantere stabilitet, uafhængighed af uberettiget indflydelse og professionalisme; fortsætte med at forbedre uddannelsen, også i relation til Fællesskabets regelværk.- Fuldføre reformen af retsvæsenet under hensyn til de retlige, operationelle, administrative, uddannelses- og budgetmæssige aspekter for at garantere en effektiv anvendelse af lovgivningen, herunder EF-retten og domstolenes uafhængighed.- Yde en indsats til en mere effektiv bekæmpelse af korruption og økonomisk kriminalitet.Menneskerettigheder og beskyttelse af mindretal- Sikre, at der etableres et effektivt system for oprejsning for forseelser fra politiets side.- Fortsætte bestræbelserne på nationalt, regionalt og kommunalt plan for at forbedre vilkårene for roma-minoriteten. Der bør sættes ind på at skabe jobmuligheder, adgang til uddannelse, herunder passende tiltag til at integrere roma-børn i det almindelige skolesystem, foranstaltninger til at modvirke diskrimination i samfundet og adgang til bolig. Især gennemføre de tiltag, der er omhandlet i policy-dokumentet om roma-integration af juni 2000 vedrørende roma-folket.Økonomiske kriterier- Behov for særlig hurtig indsats: gennemføre en omstruktureringsplan for stålsektoren på linje med EF-kravene og gennemføre levedygtighedsplaner i stålvirksomheder.- Forbedre erhvervsklimaet ved: i) at forbedre handelsregistrets funktion, ii) forbedre konkurslovgivningen og dens anvendelse og iii) løse problemet med uerholdelige fordringer på en gennemsigtig og økonomisk effektiv måde.- Fuldføre privatiseringen i virksomhedssektoren og videreføre programmet for liberalisering af forsyningsværker.- Fortsætte med virksomhedsomstrukturering, navnlig på basis af revitaliseringsprogrammet og gennem det tjekkiske konsolideringsorgan (Konsolidaèní Banka), og levere passende støtte til udvikling af SMV'er.- Videreføre reformerne på det fiskale område, herunder reformer af finansieringen af sundhedspleje- og pensionssystemerne, med henblik på at sikre holdbarheden af de offentlige finanser på mellemlang sigt.Evne til at påtage sig forpligtelserne ved medlemskabFrie varebevægelser- Fuldføre tilpasningen på levnedsmiddelområdet og sikre en effektiv implementering inden for sektorspecifik og horisontal lovgivning. Fuldføre implementeringen af de resterende direktiver efter den nye metode og overtagelsen af europæiske standarder.- Sikre, at gennemførelsesstrukturerne fungerer effektivt, fuldføre udbygningen af markedstilsynet og overensstemmelsesvurdering. Oprette et organ for udveksling af information og anmeldelse af tekniske krav.- Fuldføre tilpasningen og sikre gennemsigtigheden på området offentlige indkøb, afskaffe klausulen om national præference ved at give alle EF-virksomheder adgang til indkøbsprocedurer i Tjekkiet.- Fortsætte screeningen af den tjekkiske lovgivning på det ikke-harmoniserede område og sikre, at den er i overensstemmelse med artikel 28 til 30 i EF-traktaten, og færdiggøre de administrative ordninger for den fremtidige overvågning på dette område.Fri bevægelighed for personer- Med hensyn til erhvervskvalifikationer, der er erhvervet før harmoniseringen, skal Tjekkiet sætte særlig ind med foranstaltninger til at sikre, at alle fagfolk fra og med tiltrædelsen kan opfylde kravene i henhold til direktiverne.- Fuldføre tilpasningen i forbindelse med gensidig anerkendelse af erhvervskvalifikationer og eksamensbeviser og yderligere udvikle de fornødne administrative strukturer, uddannelses- og erhvervsuddannelsesprogrammer.- Styrke de relevante administrative strukturer til koordinering af den sociale sikring.Fri bevægelighed for tjenesteydelser- Fuldføre tilpasningen af lovgivningen på området forsikring, databeskyttelse og informationssamfundet.- Styrke tilsynet med finansielle tjenesteydelser.- Sikre, at kontoret for beskyttelse af persondata fungerer effektivt.Frie kapitalbevægelser- Fortsætte indsatsen for afskaffelse af anonyme konti.- Fuldføre tilpasningen af lovgivningen til andet direktiv om bekæmpelse af hvidvaskning af penge.- Sikre efterlevelse af henstillingerne fra Financial Action Task Force.Selskabslovgivning- Styrke håndhævelsen af intellektuel ejendomsret, særlig hos politiet og toldvæsenet, og forbedre samarbejdet mellem dem. Udvide indsatsen for bekæmpelse af piratkopiering og varemærkeforfalskning; intensivere uddannelsen af håndhævelsesinstanser, herunder dommere og anklagere.Konkurrencepolitik- Sikre håndhævelse af reglerne på anti-trust- og statsstøtteområdet (herunder anvendelse af de regionale retningslinjer for støtte); forbedre gennemsigtigheden og øge informationsstrømmen, særlig vedrørende statsstøtte; bevidstgøre markedsaktørerne og støtteydere om reglerne; intensivere uddannelsen af retsvæsenet specifikt i antitrust- og statsstøtteanliggender.Landbrug- Modernisere kapaciteten for forvaltningen af landbruget og fuldføre forberedelserne til håndhævelse og implementering i praksis af den fælles landbrugspolitiks forvaltningsmekanismer, særlig markedsinformationssystemer (herunder prisindberetning) det integrerede forvaltnings- og kontrolsystem og det udbetalende organ, informationsnettet for landøkonomisk bogføring og slagtekropsklassificering samt til implementering og håndhævelse af lovgivning om dyre- og plantesundhed og om fødevaresikkerhed.- Styrke de administrative strukturer til udformning, gennemførelse, forvaltning, overvågning, kontrol og evaluering af EF-finansierede programmer for udvikling af landdistrikter.- Fuldføre systemet for identifikation af dyr, fortsætte tilpasningen efter EF-regelværket om dyre- og plantesundhed og modernisere inspektionsordningerne, fortsætte med at modernisere levnedsmiddelforarbejdningsanlæg, særlig i forbindelse med kød og mejeriprodukter, således at de kan overholde EF-standarderne for levnedsmiddelsikkerhed.- Fuldføre gennemførelsen af lovgivningen om overførbar spongiform encephalopati, plantepas, maksimalgrænseværdier for restkoncentrationer og husdyrs ernæring, og sikre implementering og håndhævelse, herunder testning for dyresygdomme, især overførbar spongiform encephalopati, i overensstemmelse med gældende EF-lovgivning.Transport- Fuldføre lovgivningstilpasningen og styrke den administrative kapacitet inden for vejtransport (særlig med hensyn til tekniske standarder og sikkerhedsstandarder, beskatning af køretøjer og regler om transport af farligt gods) samt jernbanetransport med henblik på implementering af det reviderede regelværk om jernbaner, også regler om jernbaners interoperabilitet og offentlig service.- Fuldføre lovgivningstilpasningen inden for luftfart (særlig om sikkerhed i luften - oprettelse af en uafhængig flyhavarimyndighed - lufttrafikstyring).Beskatning- Sikre tilpasning til Fællesskabets regelværk på skatteområdet, herunder momsovergangsordningen.- Behov for særlig hurtig indsats: tilpasse moms- og punktafgiftssatserne efter Fællesskabets regelværk og lukke afgiftsfrie butikker ved landegrænserne med EU.- Sikre, at bestående og fremtidig lovgivning er i overensstemmelse med principperne i adfærdskodeksen for erhvervsbeskatning.- Styrke den administrative kapacitet, herunder kontrol- og håndhævelsesprocedurerne, administrativt samarbejde og gensidig bistand.- Gennemføre direktivet om den generelle ordning for punktafgiftspligtige varer, om oplægning og omsætning heraf samt om kontrol hermed.- Behov for særlig hurtig indsats: udvikle IT-systemer med henblik på elektronisk dataudveksling med Fællesskabet og dets medlemsstater.Økonomisk og monetær union- Behov for særlig hurtig indsats: sørge for at tilpasse loven om den tjekkiske nationalbank efter Fællesskabets regelværk for at befæste dens uafhængighed.Statistik- Yderligere forbedre den statistiske kvalitet og dækning; sikre passende ressourcer til en yderligere styrkelse af den statistiske kapacitet, også på regionalt plan.Socialpolitik og beskæftigelse- Fuldføre tilpasningen til EF-lovgivningen, særlig med hensyn til ligebehandling af mænd og kvinder og sundhed og sikkerhed på arbejdspladsen, og forbedre håndhævelsen af Fællesskabets regelværk på det sociale område som helhed. Styrke de relevante institutionelle strukturer, særlig arbejdsinspektoraterne. Fortsætte med at vedtage lovgivning på linje med Fællesskabets regelværk vedrørende ikke-diskrimination og tage skridt til dens gennemførelse.- Sikre overtagelse af Fællesskabets regelværk vedrørende folkesundhed og videreudvikle foranstaltningerne på området tilsyn og kontrol med overførbare sygdomme og sundhedsovervågning og -information.- Fortsætte med at støtte arbejdsmarkedets parters kapacitetsopbygningsbestræbelser, særlig med henblik på deres fremtidige rolle ved udarbejdelsen af EF's beskæftigelses- og socialpolitik, også Den Europæiske Socialfond, navnlig gennem en uafhængig topartsdialog mellem parterne.- Udarbejde en national strategi, herunder indsamling af data, med sigte på fremtidig deltagelse i den europæiske strategi for social integration.Energi- Træffe forberedelser til det indre energimarked, navnlig ved at fuldføre tilpasningen efter gas- og el-direktiverne; fjerne de resterende prisfordrejninger; styrke tilsynsorganernes uafhængighed og deres ressourcer.- Fortsætte med tilpasningen til olielagerkravene og gøre fremskridt med virkelig at oprette lagrene, herunder de nødvendige investeringer i lagerkapacitet, til at dække 90 dages behov.- Forbedre energieffektiviteten: gøre anvendelsen af vedvarende energikilder mere udbredt og styrke de relevante institutioner på området.- Gennemføre henstillingerne i Rådets rapport om nuklear sikkerhed i udvidelsessammenhæng med særlig opmærksomhed på prioriteterne i rapporten.- Fortsætte med at opretholde et højt niveau af nuklear sikkerhed på Dukovany- og Temelin- kernekraftværkerne.Telekommunikation og informationsteknologi- Fuldføre overtagelsen og implementeringen af Fællesskabets regelværk, specielt med hensyn til omkostningsbasering, asymmetri og udskillelse af abonnentkredsløb.- Sikre den nationale teletilsynsmyndigheds uafhængighed.- Sikre, at det liberaliserede marked fungerer effektivt gennem en effektiv sammenkobling og prisfastsættelse.- Sikre bred adgang til operatørforvalgsfaciliteter.Kulturpolitik og av-politik- Styrke det tjekkiske radio- og fjernsynsråds administrative kapacitet.Regionalpolitik og koordination med strukturinstrumenterne- Behov for særlig hurtig indsats: definere fordelingen af rets- og budgetkompetencen mellem de centrale og regionale niveauer og fastlægge rammerne for implementering af strukturfondene.- Fortsætte med at udbygge, rationalisere og strømline den nationale udviklingsplan og fastlægge implementeringsstrukturen i den endelige plan; udvikle kapaciteten til at udarbejde projekter og programmer og gennemføre dem på centralt og regionalt plan; fortsætte med at udvikle tilsyns- og evalueringskapaciteten; sørge for, at alle relevante statistiske data er til stede.- Oprette instanser til implementering af strukturfondene og samhørighedsfonden, særlig forvaltningsmyndigheden og den udbetalende myndighed; fastlægge en klar ansvarsfordeling og forbedre den administrative kapacitet, særlig med hensyn til ansættelse og uddannelse; sikre en effektiv koordination mellem ministerier.- Tilpasse lovgivning efter de specifikke finansforvaltnings- og kontrolprocedurer for de fremtidige struktur- og samhørighedsfonde i henhold til de relevante EF-forordninger.- Foretage de tekniske forberedelser af projekter, der kan finansieres med bistand fra struktur- og samhørighedsfondene (forberedte projekter).Miljø- Fuldføre overtagelsen af Fællesskabets regelværk, særlig med hensyn til integreret forureningsforebyggelse og -kontrol og ændring af lovgivning, der ikke er på linje med regelværket, særlig i affalds- og vandsektoren.- Fuldføre gennemførelsen af Fællesskabets regelværk, særlig med hensyn til vurdering af virkningerne på miljøet, drikkevand, nitrater (afgrænsning af sårbare områder, handlingsplaner) og farlige stoffer (opgørelser, programmer for forureningsmindskelse), naturbeskyttelse (liste over steder af betydning for Fællesskabet, særlige fredede områder) og integreret forureningsforebyggelse og -kontrol (institutioner, integrerede tilladelser).- Fortsætte med at styrke forvaltnings-, overvågnings- og håndhævelseskapaciteten på nationalt, regionalt og lokalt plan. Der skal særlig sættes ind på en klar fordeling af kompetence, at forbedre samarbejdet mellem de ansvarlige myndigheder, på uddannelse og styrkelse af investeringsplanlægningskapaciteten.- Fortsætte med at integrere miljøbeskyttelseskravene ved fastlæggelse og gennemførelse af alle andre sektorpolitikker med sigte på at fremme bæredygtig udvikling.Forbruger- og sundhedsbeskyttelse- Fuldføre lovgivningstilpasningen og sikre, at de administrative strukturer fungerer effektivt, herunder markedstilsynet.Retlige og indre anliggender- Sikre, at Schengen-handlingsplanen gennemføres.- Fortsætte forberedelserne til den fremtidige deltagelse i Schengen-informationssystemet med oprettelse af nationale databaser og registre.- Styrke forvaltningen af grænsekontrol; forbedre koordinationen mellem instanserne med ansvar for grænseforvaltning og uddannelse af personalet; forbedre kontrollen ved de "grønne" grænser.- Yderligere forbedre visumudstedelsessystemet for at tage fuldt hensyn til migrationsrisici; forbedre samarbejdet mellem alle politiinstanser, der beskæftiger sig med migration.- Gennemføre den nye udlændingelov; inddrage et uafhængigt organ som anden instans i asylproceduren.- Sikre en effektiv gennemførelse af den nye strategi for bekæmpelse af organiseret kriminalitet; lægge rammer for et samarbejde mellem de forskellige lovhåndhævelsesinstanser, særlig i forbindelse med bekæmpelse af korruption og økonomisk kriminalitet, især med berøring til hvidvaskning af penge og menneskesmugling; yderligere uddanne politiet i spørgsmål vedrørende organiseret kriminalitet og narkotika; indføre moderne udstyr såsom et integreret edb-baseret efterforskningssystem.- Tage de nødvendige skridt til at sikre anvendelsen af Fællesskabets instrumenter vedrørende domstolssamarbejde i civilsager.- Tage de nødvendige skridt til at tilpasse lovgivningen til konventionen om beskyttelse af Fællesskabets finansielle interesser og protokollerne hertil.Toldunion- Behov for særlig hurtig indsats: fortsætte med at gennemføre IT-strategien for den tjekkiske toldadministration. Udvikle IT-systemer med henblik på elektronisk dataudveksling mellem EF og Tjekkiet.- Fortsætte bestræbelserne for at styrke toldetikken, bekæmpe bedrageri og korruption, beskytte ophavsret og intellektuel ejendomsret, bekæmpe økonomisk og organiseret kriminalitet.- Fortsætte indsatsen for at nedbringe ventetiden ved grænsen.Eksterne forbindelser- Tage de nødvendige skridt til at sikre, at alle internationale traktater eller aftaler, herunder bilaterale investeringsaftaler, der er uforenelige med Fællesskabets regelværk, genforhandles eller opsiges ved tiltrædelsen.Finanskontrol- Fuldføre lovgivningen om offentlig intern og ekstern finanskontrol.- Implementere begrebet om ledelsesansvarliggørelse.- Oprette en intern revisionstjeneste med passende funktionel uafhængighed direkte under det højeste ledelsesniveau i udgiftsinstanserne.- Oprette en central instans i finansministeriet til at tage sig af koordination og harmonisering af metoder for finansforvaltning og kontrol og intern revision på alle regeringsplaner.- Styrke bekæmpelsen af bedrageri og vedtage passende lovgivning med henblik herpå.- Fastlægge rammer for samarbejde med OLAF til beskyttelse af Fællesskabets finansielle interesser og indlede et faktisk samarbejde med OLAF gennem det centrale kontaktsted.- Fortsætte indsatsen for at sikre korrekt brug, overvågning og evaluering af EF's førtiltrædelsesfinansiering som en nøgleindikator for Tjekkiets evne til at anvende regelværket om finanskontrol.5. ProgrammeringFor perioden 2000-2006 omfatter den finansielle bistand til Tjekkiet foruden Phare støtte til førtiltrædelsesforanstaltninger inden for landbrug og udvikling af landdistrikter gennem førtiltrædelsesinstrumentet SAPARD (Rådets forordning (EF) nr. 1268/99, EFT L 161 af 26.6.1999, s. 87) og støtte til infrastrukturprojekter på områderne miljø og transport gennem strukturinstrumentet ISPA (Rådets forordning (EF) nr. 1267/99, EFT L 161 af 26.6.99, s. 73), hvorunder foranstaltninger i lighed med samhørighedsfonden prioriteres i førtiltrædelsesperioden. Tjekkiet kan inden for rammerne af disse nationale tildelinger også finansiere en del af sin deltagelse i EF-programmer, herunder rammeprogrammer for forskning og teknologisk udvikling og programmer på områderne uddannelse og virksomheder. Desuden vil Tjekkiet få adgang til finansiering fra multilandeprogrammer og horisontale programmer, der direkte relaterer til Fællesskabets regelværk. Der kræves systematisk samfinansiering med ansøgerlandene i forbindelse med alle investeringsprojekter. Kommissionen har siden 1998 arbejdet sammen med Den Europæiske Investeringsbank og de internationale finansieringsinstitutioner, navnlig Den Europæiske Bank for Genopbygning og Udvikling og Verdensbanken, med henblik på at lette samfinansiering af projekter med relation til førtiltrædelsesprioriteterne.6. KonditionalitetFællesskabets bistand til finansieringen af projekter gennem de tre førtiltrædelsesinstrumenter Phare, ISPA og SAPARD er betinget af, at Tjekkiet overholder sine forpligtelser i henhold til Europaaftalen, træffer yderligere foranstaltninger for at opfylde Københavns-kriterierne og især gør fremskridt for at realisere de specifikke prioriteter i dette reviderede tiltrædelsespartnerskab. Indfries disse almindelige betingelser ikke, vil Rådet kunne træffe afgørelse om suspension af den finansielle bistand på grundlag af artikel 4 i forordning (EF) nr. 622/98.7. TilsynDer føres tilsyn med implementeringen af tiltrædelsespartnerskabet inden for rammerne af Europaaftalen. Som det blev fremhævet af Det Europæiske Råd i Luxembourg, er det vigtigt, at Europaaftalens institutioner fortsat danner ramme for undersøgelsen af vedtagelsen og implementeringen af EU's regelværk. De forskellige dele af tiltrædelsespartnerskabet drøftes i de relevante underudvalg. Associeringsudvalget drøfter udviklingen generelt, fremskridt og problemer med opfyldelse af partnerskabernes prioriteter og mellemliggende mål tillige med mere specifikke anliggender, som indbringes for det af underudvalgene.Phare-forvaltningsudvalget drager omsorg for, at foranstaltninger, der finansieres inden for rammerne af samtlige tre førtiltrædelsesinstrumenter, Phare, ISPA og SAPARD, både er indbyrdes forenelige og forenelige med tiltrædelsespartnerskaberne som fastlagt i samordningsforordningen (Rådets forordning (EF) nr. 1266/99, EFT L 161 af 26.6.99, s. 68).Tiltrædelsespartnerskabet kan om fornødent fortsat ændres i overensstemmelse med artikel 2 i forordning (EF) nr. 622/98.(1) Fremstillingsrækkefølgen er den, der er anvendt i de periodiske rapporter fra 2000.


title: 2012/272/EU: Rådets afgørelse af 14. maj 2012 om undertegnelse på Unionens vegne af rammeaftalen om partnerskab og samarbejde mellem Den Europæiske Union og dens medlemsstater på den ene side og Republikken Filippinerne på den anden side

text:
               24.5.2012

               DA

               Den Europæiske Unions Tidende

               L 134/3

         RÅDETS AFGØRELSE
   af 14. maj 2012
   om undertegnelse på Unionens vegne af rammeaftalen om partnerskab og samarbejde mellem Den Europæiske Union og dens medlemsstater på den ene side og Republikken Filippinerne på den anden side
   (2012/272/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 79, stk. 3, artikel 91, 100, 191, stk. 4, 207 og 209 sammenholdt med artikel 218, stk. 5,
   under henvisning til forslag fra Europa-Kommissionen, og
   ud fra følgende betragtninger:

               (1)

               Den 25. november 2004 bemyndigede Rådet Kommissionen til at føre forhandlinger med Republikken Filippinerne om en rammeaftale om partnerskab og samarbejde (»aftalen«).

               (2)

               De bestemmelser i aftalen, som henhører under anvendelsesområdet for tredje del, afsnit V, i traktaten om Den Europæiske Unions funktionsmåde, er bindende for Det Forenede Kongerige og Irland som særskilte kontraherende parter og ikke som del af Den Europæiske Union, medmindre Den Europæiske Union sammen med Det Forenede Kongerige og/eller Irland i fællesskab har meddelt Republikken Filippinerne, at Det Forenede Kongerige eller Irland er bundet som del af Den Europæiske Union i henhold til protokol (nr. 21) om Det Forenede Kongeriges og Irlands stilling for så vidt angår området med frihed, sikkerhed og retfærdighed, som er knyttet til traktaten om Den Europæiske Union og traktaten om Den Europæiske Unions funktionsmåde. Hvis Det Forenede Kongerige og/eller Irland ophører med at være bundet som del af Den Europæiske Union i henhold til artikel 4a i protokol (nr. 21), underretter Den Europæiske Union sammen med Det Forenede Kongerige og/eller Irland straks Republikken Filippinerne om enhver ændring i deres stilling, i hvilket tilfælde de forbliver bundet af bestemmelserne i aftalen på egne vegne. Det samme gælder for Danmark i overensstemmelse med protokol (nr. 22) om Danmarks stilling, som er knyttet til disse traktater.

               (3)

               Hvis Det Forenede Kongerige og/eller Irland ikke har indgivet den nødvendige meddelelse i henhold til artikel 3 i protokollen (nr. 21) om Det Forenede Kongeriges og Irlands stilling for så vidt angår området med frihed, sikkerhed og retfærdighed, deltager de ikke i Rådets vedtagelse af denne afgørelse, for så vidt den omfatter bestemmelser i medfør af tredje del, afsnit V, i traktaten om Den Europæiske Unions funktionsmåde. Det samme gælder for Danmark i overensstemmelse med protokollen (nr. 22) om Danmarks stilling, som er knyttet som bilag til traktaten om Den Europæiske Union og traktaten om Den Europæiske Unions funktionsmåde.

               (4)

               Aftalen bør undertegnes med forbehold af dens indgåelse på et senere tidspunkt —

         VEDTAGET DENNE AFGØRELSE:
   Artikel 1
   Der gives herved på Unionens vegne bemyndigelse til undertegnelse af rammeaftalen om partnerskab og samarbejde mellem Den Europæiske Union og dens medlemsstater på den ene side og Republikken Filippinerne på den anden side med forbehold af indgåelse af aftalen (1).
   Artikel 2
   Formanden for Rådet bemyndiges herved til at udpege den eller de personer, der er beføjet til at undertegne aftalen på Unionens vegne.
   Artikel 3
   Denne afgørelse træder i kraft på dagen efter vedtagelsen.

      Udfærdiget i Bruxelles, den 14. maj 2012.

            På Rådets vegne

         C. ASHTON

            Formand

      (1)  Teksten til aftalen offentliggøres sammen med afgørelsen om dens indgåelse.


title: Europa-Parlamentets afgørelse (EU) 2016/1525 af 28. april 2016 om decharge for gennemførelsen af budgettet for Det Europæiske Institut for Ligestilling mellem Mænd og Kvinder for regnskabsåret 2014

text:
               14.9.2016

               DA

               Den Europæiske Unions Tidende

               L 246/260

         EUROPA-PARLAMENTETS AFGØRELSE (EU) 2016/1525
   af 28. april 2016
   om decharge for gennemførelsen af budgettet for Det Europæiske Institut for Ligestilling mellem Mænd og Kvinder for regnskabsåret 2014
   EUROPA-PARLAMENTET,

               —

               der henviser til det endelige årsregnskab for Det Europæiske Institut for Ligestilling mellem Mænd og Kvinder for regnskabsåret 2014,

               —

               der henviser til Revisionsrettens beretning om årsregnskabet for Det Europæiske Institut for Ligestilling mellem Mænd og Kvinder for regnskabsåret 2014, med instituttets svar (1),

               —

               der henviser til Revisionsrettens erklæring (2) for regnskabsåret 2014 om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde,

               —

               der henviser til Rådets henstilling af 12. februar 2016 om meddelelse af decharge til instituttet for gennemførelsen af budgettet for regnskabsåret 2014 (05584/2016 — C8-0085/2016),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 208,

               —

               der henviser til Europa-Parlamentets og Rådets forordning (EF) nr. 1922/2006 af 20. december 2006 om oprettelse af et europæisk institut for ligestilling mellem mænd og kvinder (4), særlig artikel 15,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5),

               —

               der henviser til Kommissionens delegerede forordning (EU) nr. 1271/2013 af 30. september 2013 om rammefinansforordningen for de organer, der er omhandlet i artikel 208 i Europa-Parlamentets og Rådets forordning (EU, Euratom) nr. 966/2012 (6), særlig artikel 108,

               —

               der henviser til forretningsordenens artikel 94 og bilag V,

               —

               der henviser til betænkning fra Budgetkontroludvalget og udtalelse fra Udvalget om Kvinders Rettigheder og Ligestilling (A8-0085/2016),

               1.

               meddeler direktøren for Det Europæiske Institut for Ligestilling mellem Mænd og Kvinder decharge for gennemførelsen af instituttets budget for regnskabsåret 2014;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til direktøren for Det Europæiske Institut for Ligestilling mellem Mænd og Kvinder, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Martin SCHULZ

            Formand

         Klaus WELLE

            Generalsekretær

      (1)  EUT C 409 af 9.12.2015, s. 168.

      (2)  Se fodnote 1.

      (3)  EUT L 298 af 26.10.2012, s. 1.

      (4)  EUT L 403 af 30.12.2006, s. 9.

      (5)  EFT L 357 af 31.12.2002, s. 72.

      (6)  EUT L 328 af 7.12.2013, s. 42.


title: Rådets Afgørelse af 14. maj 1973 om fastlæggelse af et forskningsprogram for Det europæiske økonomiske Fællesskab vedrørende miljøbeskyttelse

text:
9. 6 . 73                               De Europæiske Fællesskabers Tidende                             Nr.L 153 / 11
                                              RÅDETS AFGØRELSE
                                                 af 14. maj 1973
              om fastlæggelse af et forskningsprogram for det europæiske økonomiske Fællesskab
                                            vedrørende miljøbeskyttelse
                                                   (73/ 126/EØF)
RÅDET FOR DE EUROPÆISKE FÆLLESSKABER HAR                     TRUFFET FØLGENDE AFGØRELSE :
under henvisning til traktaten om oprettelse af Det                                  Artikel 1
europæiske økonomiske Fællesskab, særlig artikel 235,
                                                             Et forskningsprogram for Det europæiske øko
                                                             nomiske Fællesskab vedrørende miljøbeskyttelse fast
under henvisning til forslag fra Kommissionen,               lægges, således som det fremgår af bilaget, for en
                                                             periode af fire år fra 1 . januar 1973 . Bilaget udgør
                                                             en integrerende del af denne afgørelse.
 under henvisning til udtalelse fra Europa-Parlamentet,
                                                                                Artikel 2
under henvisning til Rådets resolution af 17. decem         Den højeste grænse for de økonomiske forpligtelser
ber 1970 om de nærmere bestemmelser for vedtagelse           og det personale, der er nødvendigt for gennem
af forsknings- og undervisningsprogrammer, og                førelsen af dette program, fastsættes til 13 millioner
                                                             regningsenheder og til 142 ansatte, idet regnings
                                                             enheden er fastsat i finansforordningen om opstilling
 ud fra følgende betragtninger :                             og gennemførelse af budget for de europæiske Fælles
                                                             skaber og om de anvisningsberettigedes og regn
                                                             skabsførernes ansvar.
Artikel 3 i traktaten om oprettelse af Det europæiske,
økonomiske Fællesskab foreskriver, at fællesskabets
                                                                                Artikel 3
virke særligt omfatter ophævelse, medlemsstaterne
imellem, af told og kvantitative restriktioner ved           Kommissionen sørger for gennemførelsen af dette
varers ind- og udførsel, såvel som af alle andre             program og gør til dette formål brug af midlerne til
foranstaltninger med tilsvarende virkning, gennem           Det fælles Forskningscenter. Den aflægger hvert år en
førelse af en ordning, der sikrer, at konkurrencen in       rapport herom til Rådet.
den for fællesmarkedet ikke fordrejes, samt indbyrdes
tilnærmelse af de nationale lovgivninger i det omfang,                               Artikel 4
dette er nødvendigt for fællesmarkedets funktion ; de
aktioner, der er fastsat i bilaget til denne afgørelse,      Det i bilaget fastsatte program, underkastes i begyn
er nødvendige blandt andet for virkeliggørelsen af           delsen af andet år en revision efter egnede fremgangs
disse målsætninger og for, i overensstemmelse med            måder, særlig i lyset af afgørelserne fra topkonferen
artikel 2 i samme traktat, at begunstige en harmonisk        cen i Paris .
udvikling af den økonomiske virksomhed i Fælles
skabet som helhed såvel som for at forbedre levevil                                  Artikel 5
kår og beskæftigelsesforhold i medlemsstaterne ;             Udbredelse af den viden, der erhverves ved gennem
                                                             førelsen af de dele af programmet, som er fastsat
                                                             i bilaget, sker på betingelser og inden for grænser,
de forskningsaktioner, som denne afgørelse vedrører,         der senere vil blive fastlagt.
forekommer således påkrævede for at virkeliggøre
visse af Fællesskabets mål inden for fællesmarkedets
rammer ;
                                                             Udfærdiget i Bruxelles, den 14. maj 1973 .
                                                                                På Rådets vegne
traktaten om oprettelse af Det europæiske, økono                                               R. VAN ELSLANDE
miske Fællesskåb indeholder ikke fornøden hjemmel
hertil,                                                                                Formand
 ---pagebreak--- Nr. L 153 / 12                              De Europæisike Fællesskabers Tidende                                  9 . 6 . 73
                                                              BILAG
                                                     DIREKTE AKTIONER
                                                 IKKE-NUKLEARE AKTIONER
                                                      MILJØBESKYTTELSE
               Fcellesprogram
               Et maksimumbeløb på 13,0 millioner RE afsættes til dette programpunkt, og personalet fast
               sættes til 142 ansatte (heraf et personale på 75 ansatte til selve programmet)
               Punktet omfatter :
               — analyse og tilsyn (særlig udvikling af måleenhed for multidetektion ; undersøgelser vedrørende
                  teledetektion og måling af forurenende stoffer ; oprettelse af en databank for kemiske pro
                  dukter) ;
               — de forurenende stoffers vandring og virkning (særlig undersøgelser ved bioindikatorer af for
                   urening af vand, af toksicitet med arvebiologisk virkning og biologiske fjernmålinger af virk
                   ningen af subakut forgiftning på forsøgsdyr);
               — model for analyse af systemer vedrørende udviklingen af eutrofien i en alpesø og vedrørende
                  forurening af atmosfæren ;
               — teoretiske studier af termisk forurening og af rensning af vand ved katalytisk iltning.
               Disse aktiviteter varetages af anlægget i Ispra.


title: Kommissionens afgørelse (EU) 2016/1983 af 26. maj 2014 om foranstaltning SA.33063 (2012/C) (ex 2012/NN) angående Trentino NGN srl på baggrund af Italiens udtræden af projektet (meddelt under nummer C(2014) 3159) (EØS-relevant tekst )

text:
               12.11.2016

               DA

               Den Europæiske Unions Tidende

               L 305/32

         KOMMISSIONENS AFGØRELSE (EU) 2016/1983
   af 26. maj 2014
   om foranstaltning SA.33063 (2012/C) (ex 2012/NN) angående Trentino NGN srl på baggrund af Italiens udtræden af projektet

         (meddelt under nummer C(2014) 3159)

   (Kun den italienske udgave er autentisk)
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde, særlig artikel 108, stk. 2, første afsnit,
   under henvisning til aftalen om Det Europæiske Økonomiske Samarbejdsområde, særlig artikel 62, stk. 1, litra a),
   efter at have opfordret de interesserede parter til at fremsætte bemærkninger i overensstemmelse med de ovennævnte artikler (1), og
   ud fra følgende betragtninger:
   1.   SAGSFORLØB

               (1)

               Den 24. maj 2011 modtog Kommissionen en klage fra de tre førende alternative telekommunikationsoperatører i Italien (Wind, Fastweb og Vodafone). Klagerne fremførte en omhyggeligt begrundet påstand om, at det projekt, som den autonome provins Trento (»provinsen«) havde indledt med henblik på anlæg af infrastruktur til næstegenerationsnetadgang (NGA) på hele provinsens område, reelt udgjorde statsstøtte til Telecom Italia (TI), der var tildelt i strid med konkurrencereglerne i retningslinjerne om bredbåndsnet (2). Klagerne anførte bl.a., at de ikke var blevet behørigt informeret, endsige hørt af provinsen om provinsens projekter og målsætninger, at det begunstigede selskab var blevet udvalgt på forhånd, og at den valgte infrastruktur, når den først var etableret, ville være til hinder for reel konkurrence.

               (2)

               Som opfølgning på en anmodning om oplysninger, der var afsendt den 22. juni 2011, svarede de italienske myndigheder den 20. juli 2011, at deres hensigt var at overholde det markedsøkonomiske investorprincip (MEIP), at deres disposition ikke udgjorde statsstøtte, og at det følgelig ikke var nødvendigt, at den opfyldte forenelighedskriterierne i retningslinjerne for bredbåndsnet. Den 4. november 2011 blev de italienske myndigheders svar, efter at de indeholdte fortrolige oplysninger var slettet, videresendt til klagerne, som fremsatte supplerende bemærkninger og indsendte yderligere dokumentation den 29. november og den 7. og 16. december 2011. Mellem januar og maj 2012 sendte de italienske myndigheder mange detailoplysninger. Mellem februar og maj 2012 tilvejebragte også klagerne yderligere oplysninger. I samme periode blev der afholdt en række møder og telekonferencer med hver af de involverede parter.

               (3)

               Ved afgørelsen af 25. juli 2012 (»åbningsafgørelse«) meddelte Kommissionen Italien, at den havde indledt en formel undersøgelsesprocedure, jf. traktatens artikel 108, stk. 2. Efter at de fortrolige oplysninger var slettet, blev afgørelsen om at indlede en undersøgelsesprocedure offentliggjort i Den Europæiske Unions Tidende
                   (3), og de interesserede parter blev opfordret til at fremsætte deres bemærkninger.

               (4)

               Ved brev af 22. og 23. november 2012 modtog Kommissionen fra Italien bemærkninger til afgørelsen om at indlede en undersøgelsesprocedure. Desuden modtog Kommissionen bemærkninger fra de interesserede parter: fra repræsentanter for Telecom Italia den 3. december 2012 og fra repræsentanter for Wind, Fastweb og Vodafone den 7. december 2012. Ved brev af 29. januar 2013 sendte Kommissionen efter at have slettet de fortrolige oplysninger ovennævnte oplysninger til de italienske myndigheder, som sendte deres kommentarer til de interesserede tredjeparter den 5. marts 2013. Mellem marts og december 2013 var der intense drøftelser, og der fandt udbytterige udvekslinger sted med alle de interesserede parter (de italienske myndigheder, Telecom Italia, Wind, Fastweb og Vodafone), og der blev holdt en række møder og konferencer med hver af parterne.

               (5)

               Ved brev af 31. januar 2014 underrettede de italienske myndigheder Kommissionen om, at provinsen agtede at trække sig ud af projektet. Den 14. og den 20. marts 2014 fremsendte de italienske myndigheder supplerende oplysninger om provinsens faktiske udtræden af joint venture-selskabet Trentino NGN og navnlig om salget til TI af provinsens aktier, der havde fundet sted den 28. februar 2014.

         2.   BESKRIVELSE AF FORANSTALTNINGEN

               (6)

               I september 2010 udarbejdede provinsen en strategi for gennemførelsen af sin målsætning om at forbinde provinsens område 100 % takket være et fiberoptisk ultrabredbåndsnet inden udgangen af 2018. Strategien indebar to typer aktioner på provinsens område, en for mellemindkomstdistrikter (4) og en for lavindkomstdistrikter, mens højindkomstdistrikter ikke var omfattet. For mellemindkomstdistrikterne ville provinsen oprette en ny virksomhed ved navn Trentino NGN og åbne den for deltagelse af private partnere. For lavindkomstdistrikterne ville provinsen indføre en ad hoc-statsstøtte, som skulle udarbejdes og offentliggøres på et senere tidspunkt, sandsynligvis under tilsyn af den offentlige virksomhed provinsen Trentino Network — ikke at forveksle med Trentino NGN — som på daværende tidspunkt var ansvarlig for andre arbejder, der indgik i provinsens generelle strategi på bredbåndsområdet.

               (7)

               I de efterfølgende måneder var der kontakter mellem provinsen og forskellige private aktører, og den 8. februar 2011 undertegnede provinsen et aftalememorandum med TI om oprettelsen af joint venture-selskabet Trentino NGN (Trentino NGN) med henblik på etablering af FTTH-infrastruktur i lavindkomstdistrikterne. I denne aftale forpligtede provinsen sig til at tilføre Trentino NGN's kapital et kontant beløb på op til 60 mio. EUR, mens TI kun skulle bidrage med naturalier, bl.a.: 1) sin passive infrastruktur (kabelnet og master, der skulle stilles til rådighed omgående) og 2) afbrydelse af det eksisterende kobbernet efter idriftsættelsen af FTTH-nettet. Samme år tiltrådte to mindre private aktionærer aftalememorandummet — finansieringsselskabet Finanziaria Trentina og en lille leverandør af internettjenester, Mc-Link — som hver især bidrog med mindre finansielle indskud.

               (8)

               I december 2011 var virksomhedsplanen klar, mens Analysys Mason på anmodning af provinsen havde udarbejdet en due diligence-rapport. Samtidig var aktionærernes respektive rettigheder og pligter blevet fastlagt endeligt, og TI's naturaliebidrag til Trentino NGN var blev defineret mere præcist. Efter drøftelser med Kommissionen, og efter at Analysys Mason havde udarbejdet en ekspertrapport om projektet, blev der foretaget yderligere ændringer i aftalerne mellem aktionærerne. I marts 2012 udarbejdede Reconta Ernst & Young en ekspertrapport om TI's første naturaliebidrag, hvilket førte til yderligere ændringer.

               (9)

               Provinsen oprettede på egen hånd selskabet Trentino NGN med tilførsel af en mindstekapital på under 100 000 EUR. Det var planen, at selskabet skulle nå sin endelige størrelse gennem en forhøjelse af aktiekapitalen, hvilket skulle finde sted, efter at der var indgået aftaler med de private aktionærer. I henhold til planerne skulle Trentino NGN's aktiekapital forhøjes på følgende måde: provinsen skulle bidrage med 50 mio. EUR, svarende til en andel på 52,2 %, Finanziaria Trentina med 5 mio. EUR (svarende til 5,2 %), Mc-Link med 1,5 mio. EUR (svarende til 1,56 %), (5) mens TI overalt på provinsens område gennem overdragelse af uanfægtelige brugsrettigheder (IRU, indefeasible rights of use) skulle stille sin passive infrastruktur til rådighed (kabelnet og master), som skulle bruges til etableringen af det nye net (første bidrag). Oprindelig var TI's første bidrag vurderet til 39,8 mio. EUR, men da Ernst & Young's rapport om værdien af dette bidrag angav et lidt mindre beløb, 39,3 mio., blev aftalen justeret i forhold hertil (den endelig vurdering var på 39,448 mio. EUR).

               (10)

               Den 18. maj 2012 blev joint venture-selskabet Trentino NGN stiftet, og samtlige parter indskød de første bidrag: provinsen indskød kun en del af det aftalte kontantbeløb, nemlig 14,845 mio. EUR i stedet for 50 mio. EUR, Finanziaria Trentina indskød på tilsvarende vis kun 1,25 mio. EUR af 5 mio. EUR og Mc-Link 0,375 mio. EUR af de 1,5 mio. EUR, der var aftalt. TI overdrog de uanfægtelige brugsrettigheder til sin passive infrastruktur, svarende til 39,448 mio. EUR. Aktionærstrukturen var følgelig således: provinsen 52,16 %, Telecom Italia 41,07 %, Mc-Link 1,56 % og Finanziaria Trentina 5,21 %. I perioden 18. maj 2012-28. februar 2014 var aktionærgruppen for Trentino NGN og de respektive aktiebeholdninger som følger:

                           Aktionær

                           Kapitalandel (%)

                           Tegnet kapital (EUR)

                           Indbetalt kapital (EUR)

                           Provinsen

                           52,16

                           50 095 000

                           14 845 000

                           Telecom Italia

                           41,07

                           39 448 000

                           39 448 000

                           Mc-Link

                           1,56

                           1 500 000

                           375 000

                           Finanziaria Trentina

                           5,21

                           5 000 000

                           1 250 000

                              I alt

                              100,00

                              96 043 000

                              55 918 000

               (11)

               Ifølge aktionæraftalen kunne TI og provinsen ved udgangen af det tredje år efter det første bidrag eller fra iværksættelsen af mindst 16 % af de nye forbindelser beslutte at yde det næste bidrag fra TI, dvs. overførsel til Trentino NGN af: 1) ejerskabet (i modsætning til de allerede overdragne uanfægtelige brugsrettigheder) til den eksisterende passive infrastruktur i de af Trentino NGN udpegede mellemindkomstdistrikter og 2) ejerskabet til kobbernettet, som ville blive afbrudt i forbindelse med migrationen af alle kunderne til det nye optiske fibernetværk. Værdien af bidraget var oprindelig vurderet til 520 EUR pr. aktive kobberlinje, både for TI's detaillinjer og for linjer bestemt for aktører med ubundtet adgang til lokalnettet. Denne værdi skulle forhøjes med 2 mio. EUR i forbindelse med omdannelsen af de uanfægtelige brugsrettigheder til kabelnet og master til ejerskab (dvs. det første bidrag). I denne anden fase ville TI som følge af det andet bidrag opnå aktiemajoriteten i og kontrollen over Trentino NGN om nødvendigt ved endnu en kapitaltilførsel.

               (12)

               Endelig indebar aktionæraftalen også, at TI efter tre år og efter at have nået målet om, at 43 % af linjerne skulle være aktiveret og forbundet, skulle have ret til at udøve en forkøbsret over for provinsen og Mc-Link med henblik på at erhverve deres andele i Trentino NGN. Til gengæld for indrømmelsen af denne rettighed, og såfremt der blev gjort brug af den, skulle TI betale 6,5 mio. EUR til provinsen i to rater: første halvdel inden der var gået et år, og sidste halvdel inden der var gået to år. Købsprisen for aktierne skulle svare til værdien af bidraget forhøjet med 7,75 % årligt netto af aktieudbyttet (6). De to andre aktionærer, Mc-Link og Finanziaria Trentina, skulle kunne udøve en forsalgsret, ved hjælp af hvilken de ville kunne beslutte af sælge deres part i Trentino NGN til TI til en pris, der svarede til værdien af de respektive indskud forhøjet med henholdsvis 5,5 % og 7 % om året.

               (13)

               Desuden var TI igennem særaftaler mellem aktionærerne gjort til leverandør for Trentino NGN i forbindelse med nettets etablering, forvaltning og drift. Den type net, der skulle udvikles, var et såkaldt punkt-til-multipunkt-netværk, og der var hverken forudset ubundtet adgang eller adgangsforpligtelser, Den valgte arkitektur indebar kun, at der skulle etableres tre parallelle GPON-net (7), hvoraf de to skulle stå til rådighed for eventuelle koncessioner til andre operatører.

         3.   INDLEDNING AF DEN FORMELLE UNDERSØGELSESPROCEDURE

               (14)

               Kommissionen indledte den formelle undersøgelsesprocedure, fordi den nærede alvorlige tvivl om, hvorvidt foranstaltningen kunne betragtes som værende i overensstemmelse med det markedsøkonomiske investorprincip, og for at vurdere, om den, hvis den skulle vise sig at indeholde elementer af statsstøtte, kunne betragtes som forenelig med det indre marked.

               (15)

               I afgørelsen om indledning af undersøgelsesproceduren udtrykte Kommissionen bekymring over, at flere aspekter af provinsens deltagelse i Trentino NGN rejste tvivl om overholdelsen af det markedsøkonomiske investorprincip, og over, om der reelt var ligestilling mellem provinsens og de private partneres deltagelse. Tvivlen vedrørte bl.a.:

                           —

                           tidsplanen for projektet (tvivl om, hvorvidt provinsen fra begyndelsen havde optrådt som en markedsøkonomisk investor og altså ikke havde ladet sig lede af politiske målsætninger, men af økonomiske overvejelser og rentabilitetshensyn); Kommissionen havde indtryk af, at provinsen havde startet projektet af hensyn til offentlige interesser og dernæst havde udviklet planen om en joint venture sammen med den dominerende operatør TI og først efterfølgende havde forsøgt at gøre projektet foreneligt med det markedsøkonomiske investorprincip, bl.a. efter drøftelser med Kommissionen, men med fastholdelse af selve strukturen i initiativet)

                           —

                           de private aktørers deltagelse (Mc-Link og Finanziaria Trentinas deltagelse var meget begrænset, mens TI's deltagelse var betydelig strakt ud over tid)

                           —

                           sammenhængen mellem investeringerne (provinsens omgående deltagelse sammenholdt med TI's deltagelse, der var strakt ud over tid og underordnet bestemte begivenheder/beslutningsprocesser)

                           —

                           ensartede vilkår og betingelser (tvivl om, hvorvidt de betingelser, på hvilke provinsen havde investeret i joint venture-selskabet, var de samme som dem, der gjaldt for de private partnere, især TI); Kommissionen fandt talrige diskrepanser i forhold til: tidspunkterne og betingelserne for bidragene fra TI, TI's mulighed for at købe provinsens aktier og for at opnå fuld kontrol med Trentino NGN via forkøbsretten)

                           —

                           tvivl angående TI's første bidrag (8) (tvivl med hensyn til værdien af TI's første bidrag, der syntes at være beregnet på grundlag af rapporter, hypoteser, beregninger og finansanalyser, der var udarbejdet af parterne, men ikke kontrolleret af eksterne eksperter; tvivl om, hvorvidt en privat investor ville have accepteret, at adgang til en reguleret infrastruktur, hvilket kunne være opnået gennem en kontrakt til regulerede priser, gav ret til en væsentlig deltagelse i joint venture-selskabets nettoformue; tvivl om, hvorvidt en markedsøkonomisk investor ville have accepteret udlån af en infrastruktur, som siden hen skulle overtages gennem køb, som kapitalindskud; tvivl om, hvorvidt en markedsøkonomisk investor ville have erhvervet infrastruktur, der ikke var nødvendig, eftersom de uanfægtelige brugsrettigheder gjaldt adgang til TI's kabelnet og master på hele provinsens område og ikke kun de distrikter, hvor Trentino NGN ville etablere sit net)

                           —

                           tvivl med hensyn til det andet bidrag fra TI (9) (tvivl med hensyn til den senere vurdering af TI's andet bidrag, som på daværende tidspunkt var baseret på en beregningsmetode, der var aftalt uden en ekspertudtalelse; tvivl med hensyn til, om den første vurdering af de uanfægtelige brugsrettigheders omdannelse til ejendom var i overensstemmelse med markedsvilkårene, og om hvorvidt der var overlapning mellem vurderingen af det først bidrag (leje) og det andet bidrag (ejendom) i betragtning af, at de overdragne rettigheder i hovedsagen angik den samme infrastruktur; tvivl med hensyn til, om vurderingen af overførslen af ejendomsretten til alle dele af kobbernettet (10) var beregnet korrekt i betragtning af de høje vedligeholdelsesomkostninger til det, den omstændighed, at kobbernettet ville blive sat ud af kraft, når de optiske fibernet var blevet operative, og eksistensen af mulige alternativer til den valgte beregningsmetode)

                           —

                           tvivl angående virksomhedsplanen og den risiko, som parterne påtog sig (på grund af de betydelige forskelle mellem den risiko, som den offentlige myndighed og de private investorer påtog sig, som hænger sammen med forskelle i henseende til arten af og tidshorisonten for parternes bidrag og forskelle med hensyn til rettigheder og pligter, f.eks. de begrænsede risici og alternativomkostninger for TI, lav risiko for de eksisterende aktiviteter, eftersom TI ville bevare kontrollen over kobbernettet, også efter at det overgik til joint venture-selskabet, idet TI samtidig ville opnå en vis kontrol over joint venture-selskabet, og erhvervelse af fuld kontrol over og internalisering af fortjenesten gennem udøvelse af forkøbsretten, hvis joint venture-selskabet blev profitabelt; provinsen syntes i højere grad at optræde som en finansiel investor, der investerer i et infrastrukturforbedringsprojekt med forventning om, i bedste fald, et afkast på 7,75 % og 6,5 mio. EUR, hvis der blev gjort brug af forsalgsretten (11); tvivl med hensyn til, om beregningerne i virksomhedsplanen var troværdige, eftersom forventningerne til slutbrugernes efterspørgsel og til indtægterne fra de alternative operatører, som formodedes at ville gøre fuld brug af de disponible GPON-linjer, forekom overdrevent optimistisk (12); andre risici: TI ville kunne beslutte af udskyde afbrydelsen af kobbernettet, da der ikke var aftalt noget nærmere desangående, hvilket ville kunne forsinke breakeven-punktet for Trentino NGN; usikkerhed med hensyn til de samlede finansielle ressourcer, der var nødvendige for at virkeliggøre nettet, som var beregnet til 150 mio. EUR);

                           —

                           andre bekymringer (tvivl med hensyn til valget af TI uden udbudsprocedure og med hensyn til betalingen af det som leverandør af tjenesteydelser til Trentino NGN; tvivl med hensyn til TI's dobbeltrolle som både aktionær og leverandør).

         4.   PROVINSENS BESLUTNING OM AT UDTRÆDE AF PROJEKTET

               (16)

               Den 31. januar 2014 underrettede de italienske myndigheder Kommissionen om, at provinsen havde besluttet at udtræde af Trentino NGN-projektet og ikke at videreføre det efter aftale med de øvrige parter, dvs. TI, Mc-Link og Finanziaria Trentina.

               (17)

               Den 14. marts 2014 underrettede de italienske myndigheder Kommissionen om, at provinsen havde solgt sin deltagelse i Trentino NGN til TI for 15 852 435 EUR, svarende til værdien af provinsens kontantbidrag på 14,845 mio. EUR forhøjet med 3,75 % i kumuleret rente. Ifølge de italienske myndigheder er Trentino NGN i øjeblikket kontrolleret af TI, mens Finanziaria Trentina og Mc-Link fortsat er mindretalsaktionærer.

               (18)

               De italienske myndigheder præciserede, at selv om Trentino NGN blev stiftet den 18. maj 2012 i forbindelse med tilførslen af de første bidrag til selskabets kapital, ændrede provinsen og de øvrige parter i Trentino NGN den 20. august 2012 (efter at Kommissionen havde truffet afgørelse om at indlede den formelle undersøgelsesprocedure) aktionæraftalen, og alle NGN's aktiviteter blev sat i bero, mens man afventede konklusionen på Kommissionens formelle undersøgelse. Den fulde betaling af kontantbidragene blev derfor indstillet (der blev kun foretaget delvise indbetalinger) for alle de interesserede parter. Også de efterfølgende etaper, der indgik i aktionæraftalen, blev sat i bero. Trentino NGN er aldrig begyndt på etableringen af det planlagte FTTH-net (eller andre net).

               (19)

               Trentino NGN's aktiviteter begrænsede sig udelukkende til levering til tredjeparter af adgang til den infrastruktur, der var omfattet af uanfægtelige brugsrettigheder, i overensstemmelse med de lovgivningsmæssige forpligtelser. Med hensyn til dette sidstnævnte aspekt har de italienske myndigheder oplyst, at TI fortsat var lovmæssigt forpligtet til at give andre operatører adgang, at der af nogle operatører blev fremsat krav om at få adgang til den passive infrastruktur, efter at TI i maj 2012 havde overført brugsrettighederne til Trentino NGN, og at denne adgang blev givet. TI foretog derfor en række indbetalinger til Trentino NGN til betaling af køb af adgang til den passive infrastruktur, der nu tilhørte Trentino NGN, for at imødekomme kravene om adgang fra de andre operatører. Disse betalinger beløber sig til mindre end 15 000 EUR og udgør Trentino NGN's samlede indtjening siden selskabets stiftelse.

               (20)

               De italienske myndigheder har oplyst, at provinsen ikke har betalt og ikke kommer til at betale nogen bod i forbindelse med sin udtræden af Trentino NGN. Aktionæraftalen af 16. december 2011 og de efterfølgende ændringer indeholder bestemmelser vedrørende selskabets opløsning, som tillader provinsen at udtræde af Trentino NGN uden sanktioner, også i tilfælde af at projektet ikke engang delvist blev gennemført.

         5.   VURDERING

               (21)

               Selv om der blev truffet diverse indledende foranstaltninger med henblik på iværksættelsen af projektet Trentino NGN, navnlig igennem forskellige aftaler og juridiske dokumenter, som førte til stiftelsen af joint venture-selskabet og den ovenfor omtalte indbetaling af en del af kontantbidraget fra provinsen (sammen med dele af kontantbidragene fra de andre interesserede parter og naturaliebidraget fra TI), kom projektet aldrig videre end til denne fase.

               (22)

               Hvad angår den delbetaling, provinsen foretog til Trentino NGN's kapital, har de italienske myndigheder oplyst, at Trentino NGN indsatte samtlige modtagne beløb som kontantbeløb fra sine aktionærer (dvs. de finansielle bidrag fra provinsen, Mc-Link og Finanziaria Trentina fraregnet omkostninger, skatter og afgifter) på en bankkonto, der gav 2,71 % i rente i 2012, 1,509 % indtil den 1. februar 2013 og 1,524 % efter den 1. februar 2013. Disse delbetalinger (inklusive dem fra provinsen) forblev inaktive på Trentino NGN's bankkonto. Ifølge de italienske myndigheder fik provinsen den 28. februar 2014 sin kontante delbetaling tilbage, forhøjet med 3,75 % i kumuleret rente. De italienske myndigheder har oplyst, at den kumulerede rente på 3,75 % er resultatet af en forhandlet løsning mellem parterne, og at den mere eller mindre udgør det dobbelte af afkastet på 2-3-årige italienske statsobligationer, svarende til afkastet på 10-årige obligationer.

               (23)

               Den delbetaling af kontantbidraget, som provinsen foretog til fordel for Trentino NGN, indebar en overførsel af statslige midler. Eftersom gennemførelsen af Trentino NGN-projektet, så vidt det fremgår af de tilgængelige oplysninger, blev sat i bero fra den 20. august 2012, og provinsen reelt trådte ud af projektet den 28. februar 2014 og har fået sit oprindelige bidrag tilbage fuldt og helt, inklusive rimelige renter, kan Kommissionen konkludere, at denne delvise betaling ikke har været til økonomisk fordel for Trentino NGN eller selskabets aktionærer.

               (24)

               Hvad angår de beskedne aktiviteter, som Trentino NGN udførte, dvs. operationerne i forbindelse med salget af uanfægtelige rettigheder (jf. betragtning 19), skal det bemærkes, at disse aktiviteter gennemførtes med henblik på at respektere de lovmæssige forpligtelser, som TI stadig var bundet af, og at de ikke synes at have været til økonomisk fordel for Trentino NGN eller selskabets aktionærer. Disse transaktioner er, under disse omstændigheder, ikke af en sådan beskaffenhed, at de kan så usikkerhed omkring ovenstående vurdering.

               (25)

               På denne baggrund konkluderer Kommissionen, at projektet ikke er blevet iværksat, og at denne undersøgelsesprocedure, efter provinsens udtræden af projektet Trentino NGN, nu er uden genstand.

         6.   KONKLUSIONER

               (26)

               I lyset af ovenstående har Kommissionen besluttet at afslutte proceduren i henhold til artikel 108, stk. 2, i traktaten om Den Europæiske Unions funktionsmåde, da den er uden genstand efter de italienske myndigheders (provinsens) udtræden af projektet Trentino NGN —

         VEDTAGET DENNE AFGØRELSE:
   Artikel 1
   Efter de italienske myndigheders udtræden af projektet Trentino NGN er denne procedure blevet uden genstand. Kommissionen har derfor besluttet at afslutte proceduren i henhold til artikel 108, stk. 2, i traktaten.
   Artikel 2
   Denne afgørelse er rettet til Italien.

      Udfærdiget i Bruxelles, den 26. maj 2014.

            På Kommissionens vegne

         Joaquín ALMUNIA

            Næstformand

      (1)  EUT C 323 af 24.10.2012, s. 6.

      (2)  Meddelelse fra Kommissionen — EF-retningslinjer for anvendelsen af statsstøttereglerne i forbindelse med hurtig etablering af bredbåndsnet (EUT C 235 af 30.9.2009, s. 7), ændret i 2013: EU-retningslinjer for statsstøttereglernes anvendelse i forbindelse med hurtig etablering af bredbåndsnet (EUT C 25 af 26.1.2013, s. 1).

      (3)  Se fodnote 1.

      (4)  De udpegede distrikter var de kommuner, hvor omkostningerne til installationen af fibre-to-home (FTTH) ville svare til ca. 1 000 EUR pr. familie, dvs. 42 kommuner og 150 000 familier, svarende til 60 % af provinsens befolkning.

      (5)  Af afgørelsen om at indlede en undersøgelsesprocedure fremgik det, at Mc-Link havde bidraget med 1 mio. EUR, svarende til 1,6 %, men under undersøgelsesproceduren fandt de italienske myndigheder ud af, at det korrekte beløb fra 1,5 mio. EUR, svarende til en andel på 1,56 %.

      (6)  Disse tal fremgår af den tredje ændring af aktionæraftalen, undertegnet den 11. maj 2012. De oprindelige aftaler indebar et indskud på 4,7 mio. EUR og en årlig rente på 7,5 %.

      (7)  En teknologi, der muliggør levering af internettjenester på punkt-til-multipunktbasis. De operatører i sektoren, der var interesserede i at levere tjenester, ville skulle aktivere hele netværket ved hjælp af GPON-teknologien.

      (8)  Det første bidrag bestod i overførsel af de uanfægtelige brugsrettigheder.

      (9)  Det andet bidrag bestod af to dele: 1) omdannelse af de uanfægtelige brugsrettigheder (genstand for det første bidrag) til ejendom for så vidt angår kapaciteten i TI's kabelnet alene i provinsens mellemindkomstdistrikter (dvs. Trentino NGN's målområde) og 2) overførsel af ejendomsretten til alle dele af kobbernettet med henblik på at sætte det ud af kraft, når alle kunderne var skiftet over til det nye optiske fibernet.

      (10)  På daværende tidspunkt var metoden til fastsættelse af denne værdi baseret på en teoretisk gennemsnitlig værdi for erstatning af nettet, der byggede på BU-LRIC-modellen, som den italienske tilsynsmyndighed AGCOM har anvendt til at fastlægge afgifterne for ubundtet adgang til lokalnettet, og der var således tale om en gennemsnitlig værdi for hele landet og ikke en værdi, der var beregnet specifikt for provinsens område.

      (11)  I provinsens oprindelige beregninger var det maksimale nettokapitalafkast sat til 10,5 %.

      (12)  Projektet indebar etablering af tre parallelle GPON-net, hvoraf de to rakte ud over Trentino NGN's egne behov og i teorien ville blive lejet af alternative aktører.


Avis juridique important

|

31984D0638

84/638/EØF: Kommissionens afgørelse af 17. december 1984 om godtagelsen af tilsagn i forbindelse med antidumpingproceduren vedrørende importen af opretstående klaverer med oprindelse i Sovjetunionen

EF-Tidende nr. L 332 af 20/12/1984 s. 0079 - 0079

*****  KOMMISSIONENS  AFGOERELSE  af 17. december 1984  om godtagelsen af tilsagn i forbindelse med antidumpingproceduren vedroerende importen af opretstaaende klaverer med oprindelse i Sovjetunionen  (84/638/EOEF)  KOMMISSIONEN FOR DE EUROPAEISKE  FAELLESSKABER HAR -  under henvisning til traktaten om oprettelse af Det europaeiske oekonomiske Faellesskab,  under henvisning til Raadets forordning (EOEF) nr. 2176/84 af 23. juli 1984 om beskyttelse mod dumpingimport eller subsidieret import fra lande, der ikke er medlemmer af Det europaeiske oekonomiske Faellesskab (1), saerlig artikel 14,  efter konsultation i det raadgivende udvalg, der er nedsat i henhold til naevnte forordning, og  ud fra foelgende betragtninger:  A. Endelig told  (1) Ved forordning (EOEF) nr. 2236/82 (2) af 11. august 1982 indfoerte Raadet en endelig antidumpingtold paa importen af opretstaaende klaverer henhoerende under pos. ex 92.01 A I den faelles toldtarif, svarende til NIMEXE-nummer 92.01-12 med oprindelse i Sovjetunionen;  B. Fornyet undersoegelse  (2) Den sovjetiske eksportoer af disse varer, Raznoexport, Moskva, anmodede i august 1984 Kommissionen om en fornyet undersoegelse af den ovennaevnte forordning. Samtidig anmodede faellesskabsproducenter om en fornyet undersoegelse af de tilsagn, som var afgivet af andre eksportoerer til Faellesskabet (3). Kommissionen betragtede disse anmodninger som gyldige. Den fornyede undersoegelse viste noedvendigheden af at opdatere de eksisterende tilsagns priser.  Med hensyn til den russiske eksport, har den sovjetiske eksportoer ikke anfaegtet Raadets konklusioner vedroerende dumpingskade samt aarsagerne hertil og vedroerende Faellesskabets interesser, som omhandlet i forordning (EOEF) nr. 2236/82, men tilbudt et tilsagn om at overholde en minimumseksportpris. Den tilbudte pris er lig med den normale vaerdi, fastslaaet i undersoegelsesperioden, udtrykt i ECU ligesom de opdaterede andre tilsagn og vil ophaeve dumpingmargenen og den deraf foelgende skade. Kommissionen finder derfor, at tilsagnet kan godtages.  TRUFFET FOELGENDE AFGOERELSE:  Eneste artikel  Kommissionen godtager det tilsagn, der er afgivet af Raznoexsport (Moskva) i forbindelse med antidumpingproceduren vedroerende importen af opretstaaende klaverer, henhoerende under pos. ex 92.01 A I den faelles toldtarif, svarende til NIMEXE-nummer 92.01-12 med oprindelse i Sovjetunionen.  Udfaerdiget i Bruxelles, den 17. december 1984.  Paa Kommissionens vegne  Wilhelm HAFERKAMP  Naestformand  (1) EFT nr. L 201 af 30. 7. 1984, s. 1.  (2) EFT nr. L 238 af 13. 8. 1982, s. 1.  (3) EFT nr. L 101 af 16. 4. 1982, s. 45.


Avis juridique important

|

31999D0322

1999/322/EF: Rådets afgørelse af 3. maj 1999 om bemyndigelse af generalsekretæren for Rådet for Den Europæiske Union til som led i integrationen af Schengen-reglerne i Den Europæiske Union at handle som repræsentant for visse medlemsstater med henblik på at indgå kontrakter om oprettelse og drift af forvaltningsenhedens server til on-line-hjælp og Sirene- nettet, fase II, samt til at forvalte sådanne kontrakter

EF-Tidende nr. L 123 af 13/05/1999 s. 0049 - 0050

RÅDETS AFGØRELSEaf 3. maj 1999om bemyndigelse af generalsekretæren for Rådet for Den Europæiske Union til som led i integrationen af Schengen-reglerne i Den Europæiske Union at handle som repræsentant for visse medlemsstater med henblik på at indgå kontrakter om oprettelse og drift af forvaltningsenhedens server til on-line-hjælp og Sirene-nettet, fase II, samt til at forvalte sådanne kontrakter(1999/322/EF)RÅDET FOR DEN EUROPÆISKE UNION HAR -på grundlag af artikel 7 i den protokol om integration af Schengen-reglerne i Den Europæiske Union, der er knyttet som bilag til traktaten om Den Europæiske Union og traktaten om oprettelse af Det Europæiske Fællesskab, ogud fra følgende betragtninger:(1) Inden for rammerne af samarbejdet mellem de medlemsstater, der har undertegnet Schengen-konventionen af 1990 om gennemførelse af Schengen-aftalen af 1985 og instrumenterne i forbindelse med tiltrædelsen heraf, er generalsekretæren for Den Økonomiske Union Benelux blevet bemyndiget til at indgå og forvalte visse kontrakter på disse medlemsstaters vegne;(2) som følge af integrationen af Schengen-sekretariatet i Generalsekretariatet for Rådet for Den Europæiske Union overtager Rådets generalsekretær de opgaver, som hidtil har været varetaget af generalsekretæren for Den Økonomiske Union Benelux inden for rammerne af Schengen-samarbejdet;(3) ved at lade Rådets generalsekretær udføre sådanne opgaver på visse medlemsstaters vegne, tillægges der ham nye opgaver, som adskiller sig fra de opgaver, han udfører i kraft af sine forpligtelser i henhold til traktaten om oprettelse af Det Europæiske Fællesskab og traktaten om Den Europæiske Union;(4) disse nye opgaver bør derfor tillægges generalsekretæren i en rådsafgørelse herom -TRUFFET FØLGENDE AFGØRELSE:Artikel 11. Rådet bemyndiger herved generalsekretæren for Rådet for Den Europæiske Union til at handle som repræsentant for de berørte medlemsstater og til at træde i stedet for generalsekretæren for Den Økonomiske Union Benelux i den aftale, som sidstnævnte den 23. august 1996 på disse medlemsstaters vegne indgik med France Telecom Network Services Belgium, nu Global One Belgium, i forbindelse med levering, oprettelse og forvaltning af Sirene-nettet, fase II, samt levering af tjenesteydelser i forbindelse med brug heraf.2. Rådet bemyndiger herved generalsekretæren for Rådet til at handle som repræsentant for de berørte medlemsstater, således at han kan indgå en aftale på sidstnævntes vegne med Digital Equipment SA med henblik på drift og etablering af en server til on-line-hjælp ved udløbet af den gældende aftale, som generalsekretæren for Den Økonomiske Union Benelux indgik med Digital Equipment SA den 8. maj 1996.3. De i stk. 1 og 2 ovenfor omhandlede bemyndigelser gælder, så længe betalingerne i henhold til ovennævnte aftaler ikke afholdes over De Europæiske Fællesskabers almindelige budget, men fortsat afholdes af de berørte medlemsstater.Artikel 2Arbejdet med at forvalte de i stk. 1 omhandlede aftaler for de berørte medlemsstater vil blive udført af Generalsekretariatet for Rådet som led i dets normale administrative opgaver.Artikel 3Alle spørgsmål vedrørende ansvar uden for kontraktforhold, der følger af handlinger eller forsømmelser begået af Generalsekretariatet for Rådet under udøvelsen af dets administrative opgaver i henhold til denne afgørelse, afgøres i henhold til artikel 288, stk. 2, i traktaten om oprettelse af Det Europæiske Fællesskab. Derfor finder traktatens tidligere artikel 235 anvendelse på tvister vedrørende eventuelle skadeserstatninger.Artikel 4Rådets generalsekretær åbner en særlig bankkonto i sit navn med henblik på fra datoen for Amsterdam-traktatens ikrafttræden at overtage budgetsaldoen i forbindelse med forvaltningen af kontrakter med de i artikel 1, stk. 1 og 2, nævnte firmaer, som indtil denne dato forvaltes af generalsekretæren for Den Økonomiske Union Benelux.Artikel 5Denne afgørelse finder anvendelse fra dagen for dens vedtagelse.Artikel 6Denne afgørelse offentliggøres i De Europæiske Fællesskabers Tidende.Udfærdiget i Bruxelles, den 3. maj 1999.På Rådets vegneJ. FISCHERFormand


title: 2012/550/EU, Euratom: Europa-Parlamentets afgørelse af 10. maj 2012 om decharge for gennemførelsen af budgettet for Forvaltningsorganet for Det Europæiske Forskningsråd for regnskabsåret 2010

text:
               17.10.2012

               DA

               Den Europæiske Unions Tidende

               L 286/92

         EUROPA-PARLAMENTETS AFGØRELSE
   af 10. maj 2012
   om decharge for gennemførelsen af budgettet for Forvaltningsorganet for Det Europæiske Forskningsråd for regnskabsåret 2010
   (2012/550/EU, Euratom)
   EUROPA-PARLAMENTET,

               —

               der henviser til Den Europæiske Unions almindelige budget for regnskabsåret 2010 (1),

               —

               der henviser til Den Europæiske Unions endelige årsregnskab for regnskabsåret 2010 (KOM(2011) 473 — C7-0256/2011) (2),

               —

               der henviser til det endelige regnskab for Forvaltningsorganet for Det Europæiske Forskningsråd for regnskabsåret 2010,

               —

               der henviser til Kommissionens årlige beretning til Europa-Parlamentet og Rådet om opfølgning af dechargeafgørelserne for 2009 (KOM(2011) 736) og de arbejdsdokumenter fra Kommissionens tjenestegrene, der er vedføjet denne beretning (SEC(2011)1350 og SEC(2011)1351),

               —

               der henviser til Kommissionens årlige beretning til dechargemyndigheden om de interne revisioner, der er foretaget i 2010 (KOM(2011) 643), og det arbejdsdokument fra Kommissionens tjenestegrene, der er vedføjet denne beretning (SEC(2011) 1189),

               —

               der henviser til Revisionsrettens beretning om årsregnskabet for Forvaltningsorganet for Det Europæiske Forskningsråd for regnskabsåret 2010, med organets svar (3),

               —

               der henviser til Revisionsrettens erklæring for regnskabsåret 2010 (4) om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde,

               —

               der henviser til Rådets henstilling af 21. februar 2012 om meddelelse af decharge til forvaltningsorganerne for gennemførelsen af budgettet for regnskabsåret 2010 (06084/2012 — C7-0052/2012), og noterer sig, at Det Forenede Kongerige, Nederlandene og Sverige før første gang har afvist at anbefale meddelelse af decharge,

               —

               der henviser til artikel 317, 318 og 319 i traktaten om Den Europæiske Unions funktionsmåde samt Euratomtraktatens artikel 106 a,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (5), særlig artikel 55, 145, 146 og 147,

               —

               der henviser til Rådets forordning (EF) nr. 58/2003 af 19. december 2002 om vedtægterne for de forvaltningsorganer, der skal administrere opgaver i forbindelse med EF-programmer (6), særlig artikel 14, stk. 3,

               —

               der henviser til Kommissionens forordning (EF) nr. 1653/2004 af 21. september 2004 om standardfinansforordningen for forvaltningsorganer i henhold til Rådets forordning (EF) nr. 58/2003 om vedtægterne for de forvaltningsorganer, der skal administrere opgaver i forbindelse med EF-programmer (7), særlig artikel 66, stk. 1 og 2,

               —

               der henviser til Kommissionens afgørelse 2008/37/EF af 14. december 2007 om oprettelse af et forvaltningsorgan for Det Europæiske Forskningsråd til forvaltning af Fællesskabets særprogram »Idéer« inden for frontlinjeforskning i medfør af Rådets forordning (EF) nr. 58/2003 (8),

               —

               der henviser til forretningsordenens artikel 76 og bilag VI,

               —

               der henviser til betænkning fra Budgetkontroludvalget og udtalelser fra de øvrige berørte udvalg (A7-0098/2012),

               A.

               der henviser til, at Kommissionen i henhold til artikel 17, stk. 1, i traktaten om Den Europæiske Union skal gennemføre budgettet og forvalte programmer, og at dette skal ske på eget ansvar i henhold til artikel 317 i traktaten om Den Europæiske Unions funktionsmåde i samarbejde med medlemsstaterne i overensstemmelse med princippet om forsvarlig økonomisk forvaltning,

               1.

               meddeler direktøren for Forvaltningsorganet for Det Europæiske Forskningsråd decharge for gennemførelsen af forvaltningsorganets budget for regnskabsåret 2010;

               2.

               fremsætter sine bemærkninger i beslutningen, der udgør en integrerende del af afgørelserne om decharge for gennemførelsen af Den Europæiske Unions almindelige budget for regnskabsåret 2010, Sektion III — Kommissionen og forvaltningsorganerne;

               3.

               pålægger sin formand at sende denne afgørelse og afgørelsen om decharge for gennemførelsen af Den Europæiske Unions almindelige budget for regnskabsåret 2010, Sektion III — Kommissionen, og beslutningen, der udgør en integrerende del af disse afgørelser, til direktøren for Forvaltningsorganet for Det Europæiske Forskningsråd, Rådet, Kommissionen, Domstolen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

            Formand

         Martin SCHULZ

            Generalsekretær

         Klaus WELLE

      (1)  EUT L 64 af 12.3.2010.

      (2)  EUT C 332 af 14.11.2011, s. 1.

      (3)  EUT C 366 af 15.12.2011, s. 69.

      (4)  EUT C 332 af 14.11.2011, s. 134.

      (5)  EFT L 248 af 16.9.2002, s. 1.

      (6)  EFT L 11 af 16.1.2003, s. 1.

      (7)  EUT L 297 af 22.9.2004, s. 6.

      (8)  EUT L 9 af 12.1.2008, s. 15.


Avis juridique important

|

31997D0059

Kommissionens Beslutning af 27. november 1996 om godkendelse af Spaniens program for udryddelse af kvægtuberkulose for 1997 og om fastsættelse af EF's tilskud (Kun den spanske tekst er autentisk)

EF-Tidende nr. L 023 af 24/01/1997 s. 0019 - 0019

KOMMISSIONENS BESLUTNING af 27. november 1996 om godkendelse af Spaniens program for udryddelse af kvægtuberkulose for 1997 og om fastsættelse af EF's tilskud (Kun den spanske tekst er autentisk) (97/59/EF)KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), senest ændret ved beslutning 94/370/EF (2), særlig artikel 24, stk. 6, ogud fra følgende betragtninger:I henhold til beslutning 90/424/EØF kan der ydes EF-tilskud til udryddelse og overvågning af kvægtuberkulose;ved brev har Spanien forelagt et program for udryddelse af denne sygdom;programmet er blevet behandlet og har vist sig at være i overensstemmelse med Rådets beslutning 90/638/EØF af 27. november 1990 om fastsættelse af EF-kriterier for foranstaltninger til udryddelse og overvågning af en række dyresygdomme (3), ændret ved direktiv 92/65/EØF (4);dette program står på listen over programmer for udryddelse og overvågning af dyresygdomme, hvortil der kan ydes EF-tilskud i 1997, jf. Kommissionens beslutning 96/598/EF (5);på baggrund af programmets betydning for, at EF's dyresundhedsmæssige mål nås, bør EF's tilskud fastsættes til 50 % af de af Spanien afholdte udgifter, dog højst 8 240 000 ECU;EF's tilskud tildeles, hvis foranstaltningerne gennemføres, og myndighederne sender alle de nødvendige oplysninger inden udløbet af de fastsatte frister;de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -VEDTAGET FØLGENDE BESLUTNING:Artikel 1Det program for udryddelse af kvægtuberkulose, som Spanien har forelagt, godkendes for perioden 1. januar til 31. december 1997.Artikel 2Spanien sætter den 1. januar 1997 de nødvendige love og administrative bestemmelser i kraft for at iværksætte det program, der er nævnt i artikel 1.Artikel 31. EF's tilskud fastsættes til 50 % af udgifterne til prøver og af Spaniens udgifter til kompensation af ejerne for slagtning af dyr, dog højst 8 240 000 ECU.2. EF's tilskud tildeles:- efter at Kommissionen har fået forelagt en kvartalsrapport om programmets forløb og om de afholdte udgifter- efter at Kommissionen senest den 1. juni 1998 har fået forelagt en endelig rapport om den tekniske gennemførelse af programmet med udgiftsbilag.Artikel 4Denne beslutning er rettet til Kongeriget Spanien.Udfærdiget i Bruxelles, den 27. november 1996.På Kommissionens vegneFranz FISCHLERMedlem af Kommissionen(1) EFT nr. L 224 af 18. 8. 1990, s. 19.(2) EFT nr. L 168 af 2. 7. 1994, s. 31.(3) EFT nr. L 347 af 12. 12. 1990, s. 27.(4) EFT nr. L 268 af 14. 9. 1992, s. 54.(5) EFT nr. L 264 af 17. 10. 1996, s. 24.


Avis juridique important

|

32003D0296

2003/296/EF: Kommissionens afgørelse af 28. april 2003 om udnævnelse af medlemmer af Udvalget for Lægemidler til Sjældne Sygdomme (EØS-relevant tekst)

EU-Tidende nr. L 106 af 29/04/2003 s. 0035 - 0035

Kommissionens afgørelseaf 28. april 2003om udnævnelse af medlemmer af Udvalget for Lægemidler til Sjældne Sygdomme(EØS-relevant tekst)(2003/296/EF)KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,Under henvisning til Europa-Parlamentets og Rådets forordning (EF) nr. 141/2000 af 16. december 1999 om lægemidler til sjældne sygdomme(1), særlig artikel 4, stk. 3, ogud fra følgende betragtninger:(1) Mandatperioden for medlemmerne af Udvalget for Lægemidler til Sjældne Sygdomme, i det følgende benævnt "udvalget", som er nedsat i henhold til artikel 4 i forordning (EF) nr. 141/2000, udløber den 15. april 2003. Det er derfor nødvendigt at udnævne et nyt medlem og forny mandatperioden for visse nuværende medlemmer.(2) Det Europæiske Agentur for Lægemiddelvurdering har indstillet tre personer til udnævnelse.(3) Medlemmerne af udvalget skal udnævnes for en periode på tre år at regne fra den 16. april 2003 -TRUFFET FØLGENDE AFGØRELSE:Artikel 11. Med virkning fra den 16. april 2003 udnævnes følgende person som repræsentant for patientorganisationer til medlem af Udvalget for Lægemidler til Sjældne Sygdomme, i det følgende benævnt "udvalget", for en periode på tre år:Birthe Holm.2. Med virkning fra den 16. april 2003 genudnævnes følgende personer som repræsentanter for patientorganisationer til medlemmer af udvalget for en periode på tre år:Yann Le CamAlastair Kent.Artikel 2Efter indstilling fra Det Europæiske Agentur for Lægemiddelvurdering og med virkning fra den 16. april 2003 genudnævnes følgende personer til medlemmer af udvalget for en periode på tre år:Eric AbadieDavid LyonsGianmartino Benzi.Udfærdiget i Bruxelles, den 28. april 2003.På Kommissionens vegneErkki LiikanenMedlem af Kommissionen(1) EFT L 18 af 22.1.2000, s. 1.


title: 2005/388/EF: Kommissionens afgørelse af 2. maj 2005 om de nødvendige foranstaltninger over for en handelshindring bestående i Brasiliens handelspraksis, som berører handelen med regummierede dæk (meddelt under nummer K(2005) 1302)

text:
               21.5.2005

               DA

               Den Europæiske Unions Tidende

               L 128/71

      KOMMISSIONENS AFGØRELSE

   af 2. maj 2005
   om de nødvendige foranstaltninger over for en handelshindring bestående i Brasiliens handelspraksis, som berører handelen med regummierede dæk
   (meddelt under nummer K(2005) 1302)
   (2005/388/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 3286/94 af 22. december 1994 om fastsættelse af fællesskabsprocedurer på området for den fælles handelspolitik med henblik på at sikre udøvelsen af Fællesskabets rettigheder i henhold til internationale handelsregler, navnlig regler fastlagt i Verdenshandelsorganisationens regi (1), særlig artikel 12, stk. 1, og artikel 13, stk. 2, og
   ud fra følgende betragtninger:

               (1)

               Kommissionen modtog den 5. november 2003 en klage i henhold til artikel 4 i forordning (EF) nr. 3286/94 (i det følgende benævnt »handelshindringsforordningen«). Klagen blev indgivet af Bureau International Permanent des Associations de Vendeurs et Rechapeurs de Pneumatiques (Bipaver).

               (2)

               Klagen vedrørte visse påståede former for brasiliansk handelspraksis, som hindrede importen til Brasilien af regummierede dæk (2). Den klagende part påstod navnlig, at de pågældende former for handelspraksis var i strid med artikel III og XI i den almindelige overenskomst om told og udenrigshandel 1994 (»GATT 1994«). På dette grundlag anmodede den klagende part Kommissionen om at træffe de nødvendige foranstaltninger.

               (3)

               Klagen indeholdt tilstrækkelige beviser til at berettige iværksættelsen af en EF-undersøgelsesprocedure i henhold til artikel 8, stk. 1, i handelshindringsforordningen. Kommissionen indledte derfor proceduren efter konsultation med medlemsstaterne i det rådgivende udvalg den 7. januar 2004 (3).

               (4)

               Efter indledningen af undersøgelsesproceduren gennemførte Kommissionen en undersøgelse. Undersøgelsen vedrørte et påstået importforbud og økonomiske sanktioner i forbindelse med import af regummierede dæk.

               (5)

               Som led i undersøgelsen blev den relevante brasilianske lovgivning vedrørende importforbuddet og indførelsen af økonomiske sanktioner gennemgået, og der blev ligeledes taget hensyn til de synspunkter, de forskellige brasilianske regeringsministerier og brasilianske handelssammenslutninger fremsatte.

               (6)

               Undersøgelsen førte til den konklusion, at de undersøgte brasilianske foranstaltninger er i strid med adskillige bestemmelser i GATT 1994, navnlig artikel I:1, III:4, XI:1 og XIII:1, og ikke er berettigede i henhold til artikel XX i GATT 1994, bemyndigelsesbestemmelsen eller andre gældende instrumenter i folkeretten. Eftersom WTO-overenskomsten forbyder den pågældende form for praksis, foreligger der bevis for en handelshindring i henhold til artikel 2, stk. 1, i handelshindringsforordningen.

               (7)

               Det fremgik af undersøgelsen, at Brasilien var et vigtigt marked for de europæiske producenter af regummierede dæk før indførelsen af forbuddet den 25. september 2000. I perioden 1995-2000 voksede eksporten til Brasilien af regummierede dæk til personbiler med gennemsnitligt 58 %, hvorefter den for første gang i seksårsperioden faldt med 32 % i 2001, dvs. efter indførelsen af forbuddet.

               (8)

               Selv om eksporten fortsatte efter indførelsen af forbuddet, enten på grundlag af importlicenser, som stadig cirkulerede, eller som følge af visse importørers indbringelse af sager for de brasilianske domstole, er det åbenlyst, at markedet gradvis blev lukket for de europæiske eksportører. Mange af EF-eksportørerne var siden i stand til at finde nye markeder, men kunne dog ikke kompensere for det, der havde været en stor andel af deres eksportindtægter. Ikke alle EF-eksportører havde held med at finde nye markeder eller skabe nye linjer af regummierede dæk til specialkøretøjer (firehjulstrukne køretøjer, sportsbiler osv.), og forbuddet medførte derfor sammen med andre faktorer (forsinket betaling fra den brasilianske importør, valutakurssvingninger), at visse EF-producenter gik i betalingsstandsning.

               (9)

               Bevismaterialet viser klart, at erhvervsgrenen i Fællesskabet har lidt og fortsat lider under negative handelsmæssige virkninger i den betydning, der er fastsat i artikel 2, stk. 4, i handelshindringsforordningen.

               (10)

               Eksportdataene og besvarelserne af de spørgeskemaer, som Kommissionen sendte til de europæiske producenter og eksportører af regummierede dæk, støtter EF-erhvervsgrenens påstand om, at Brasilien var et vigtigt eksportmarked før indførelsen af forbuddet, og at erhvervsgrenen havde påregnet et årligt salg på 3 mio. enheder ved udgangen af 2002. Bevismaterialet bekræfter også EF-erhvervsgrenens påstand om, at den i de forløbne tre år har lidt skade som følge af det brasilianske importforbud. I visse tilfælde trådte selskaber, som var ude af stand til at finde nye eksportmarkeder, i likvidation.

               (11)

               På baggrund af ovenstående kan det konkluderes, at det er i Fællesskabets interesse i henhold til artikel 12, stk. 1, i handelshindringsforordningen at træffe foranstaltninger inden for rammerne af WTO for at søge at opnå en hurtig ophævelse af det brasilianske forbud mod import af regummierede dæk, som udgør en overtrædelse af de grundlæggende WTO-regler og en handelshindring i den betydning, der er fastsat i artikel 2, stk. 1, i handelshindringsforordningen.

               (12)

               Det er yderst vigtigt for Fællesskabet at sikre, at WTO-partnerne fuldt ud overholder deres forpligtelser, på samme måde som Fællesskabet skal gøre det. Derfor er det grundlæggende for det multilaterale handelssystems korrekte funktion, at denne uforenelighed med WTO-reglerne behandles i nævnte forum.

               (13)

               Under forsøgene på at løse denne tvist gennem adskillige møder med de brasilianske myndigheder siden indførelsen af forbuddet og i løbet af denne undersøgelse er det ikke lykkedes at spore en vilje fra de brasilianske myndigheders side til at finde frem til en gensidigt acceptabel løsning. Da det ikke er sandsynligt, at det brasilianske standpunkt vil ændre sig, anses det derfor for at være nødvendigt at indlede en procedure inden for rammerne af WTO-forståelsen vedrørende reglerne og procedurerne for tvistbilæggelse.

               (14)

               De i denne beslutning fastsatte foranstaltninger er i overensstemmelse med udtalelse fra Udvalget for Beskyttelse mod Handelshindringer —

         TRUFFET FØLGENDE AFGØRELSE:
   Artikel 1
   Den brasilianske regerings indførelse af et forbud mod import af regummierede dæk og økonomiske sanktioner i forbindelse hermed forekommer at være i strid med Brasiliens forpligtelser i henhold til Marrakech-aftalen om oprettelse af Verdenshandelsorganisationen og navnlig bestemmelserne i den almindelige overenskomst om told og udenrigshandel 1994 og udgør en handelshindring i den betydning, der er fastsat i artikel 2, stk. 1, i forordning (EF) nr. 3286/94.
   Artikel 2
   Fællesskabet indleder en tvistbilæggelsesprocedure mod Brasilien inden for rammerne af forståelsen vedrørende reglerne og procedurerne for tvistbilæggelse og andre relevante WTO-bestemmelser med henblik på at sikre, at handelshindringen afskaffes.

      Udfærdiget i Bruxelles, den 2. maj 2005.

            På Kommissionens vegne

         Peter MANDELSON

            Medlem af Kommissionen

      (1)  EFT L 349 af 31.12.1994, s. 71. Ændret ved forordning (EF) nr. 356/95 (EFT L 41 af 23.2.1995, s. 3).

      (2)  Proceduren vedrører regummierede dæk henhørende under pos. 4012 11, 4012 12, 4012 13 og 4012 19 i den kombinerede nomenklatur. Regummierede dæk er dæk, hvorfra den slidte slidbane er fjernet fra dækkarkassen og erstattet af en ny slidbane.

      (3)  EUT C 3 af 7.1.2004, s. 2.